Chunhyangjeon

Chunhyangjeon utawa Kisah Chunhyang (춘향전;春香傳) ya iku sawijining novèl klasik ngenani romansa katresnan sepasang nom-noman ing Koréa ing mangsa Dinasti Joseon (1392-1910).SSukdaemeori (Chunhyangga) , kbs. Diundhuh tanggal 14 Mèi 2010.

 Sajarah 
Chunhyangjeon ditulis ing periode pungkasan Dinasti Joseon (abad kaping 17 nganti kaping 18). Cerita novèl iki dhedhasar narasi pansori (opera tradhisional) lan ora dingerteni penulise. Amarga narasi pansori diwarisake kanthi oral (dari mulut ke mulut) mula angèl kanggo ngerteni mula bukane. Kisah Chunhyang ing versi pansori diarani Chunhyang-ga (Nyanyian Chunhyang). Carita Chunhyang ditulis ing periode pungkasan Dinasti Joseon ya iku nalika sistem kelas sosial wis wiwit owah. Carita iki ngrefleksekake katresna sawijining gisaeng (penghibur) saka kelas ngisor lan anak bangsawan saéngga disenenengi rakyat kang ngimpekake kebebasan lan pangarep-arep mangsa candhaké. Versi Chunhyangjeon ngancik 120 carita kang béda-béda amarga caritane terus owah lan manut karo periode tinamtu.

 Carita 
Novèl Chunhyangjeon nyitakake ngenani sepasang nom-noman, ya iku Chunhyang lan Lee Mong-ryeong. Chunhyang ya iku sawijining gisaeng saka kalangan rakyat biyasa kang njalin gayutan katresnan karo Mong-ryeong, kang minangka sawijing putra gubernur kutha Namwon, provinsi Jeolla Utara.

Hubungan kekarone ora direstoni déning wong tuwa kekarone saéngga pungkasane won sakloron mau kawin kanthi meneng-menengan. Nanging Mong-ryeong kepeksa kudu lunga ing kutha krajan, Hanyang nalika mangsa kalungguhan bapake kang arep rampung. Mong-ryeong janji yèn dhèwèké bakal rikat-rikat bali nemoni Chunhyang sawisé bali mèlu ujian sipil kenagaraan ing Hanyang.

Ing wektu kang pada, ing Namwon, sawijining gubernur anyar ditunjuk nggenteni bapake Mong-ryeong. Gubernur mau dikenal kanthi aran Byon Hak-do. Chunhyang diundang kanggo ngibur gubernur mau, nanging amarga dhèwèké wis kawin, mula dhèwèké nolak panjalukan mau, akibate Chunhyang dikunjara lan disiksa. Rencanane Chunhyang bakal dieksekusi ing dina ulang tahune gubernur mau.

Pungkasane Lee Mong-ryeong ngerti yèn Chunhyang dikunjara nanging dhèwèké ora katon sedih. Chunhyang kuwatir banget marang kaanan Mong-ryeong lan kuciwa ora bisa nglakoni apa-apa. Nalika pista ulang taun dianakake lan Chunhyang arep dieksekusi. Nanging sadurungé diukum, sawijining agen rahasia nyulik dhèwèké, ora liya ya iku Lee Mong-ryeong. Mong-ryeong nylametake Chunhyang lan pungkasane wong sakloron urip kanthi bungah.

 Cathetan suku 

Kategori:Folklor Koréa